钦定古今图书集成/明伦汇编/宫闱典/第002卷 > 晋
## 钦定古今图书集成/明伦汇编/宫闱典/第002卷 > 晋

晋宫中兼采汉、魏之制，其官属则为太后，置卫尉、少
府；太仆；为皇后，置大长秋，位同列卿。

按《晋书职官志》：“太后三卿，大长秋皆为列卿，各置丞、
功曹、主簿、五官等员。”太后三卿，卫尉、少府、太仆，汉置，
皆随太后宫为官号，在同名卿上，无太后则阙。魏改
汉制，在九卿下。及晋复旧，在同号卿上。大长秋，皇
后卿也，有后则置，无后则省。

按《宋书后妃传》，帝祖母号太皇太后，母号皇太后，妃
号皇后，汉旧制也。晋武帝采汉魏之制，置贵嫔、夫人、
贵人，是为三夫人，位视三公。淑妃、淑媛、淑仪、修华、修
容、修仪、婕妤、容华、充华，位视九卿。其馀有美人、才人，
爵视千石以下。

### 武帝泰始九年诏聘公卿以下子女以备六宫采择未毕权禁㫁婚姻按晋书武帝本纪云云